  Майя Бывальцева Удмуртиысь мер но экономика удысъёсты 2030-тӥ арозь азинтонъя стратегиез кылдытон улсын элькунын улӥсьёслэсь 400 пала ӵектонъёс вуизы ни. Со сярысь улосвыл тӧролэн но кивалтэтлэн пресс-службазы ивортӥз. Та дырлы тужгес трос ӵектонъёс – ваньмыз пӧлысь 50 процент палаез – Ижкарын улӥсьёслэсь вуизы. Кыкетӥ интыын Сарапулын улӥсьёс – 10 процент. Карын улӥсьёслэн тросэз ӵектонъёссы – 25 процент палаез - кар интывылэз азинтон ужпумъёсын герӟаськемын. Кыкетӥ интыын – транспорт (15 процент котыр). Озьы ик дышетон удысъя кичӧлтонъёслэн лыдзы йылэ. Удмуртиез азинтонъя ӵектонъёсты кутон 1-тӥ шуркынмонэ йылпумъяськоз 1-тӥ шуркынмонэ Удмуртиысь Интывылэз азинтонъя центрлэн эскеронъёсъя но методологияя бюроез элькунын улӥсьёслэн ӵектонъёссыя отчет лэсьтыны кутскоз. Собере кивалтэт пумкылъян кутоз, кыӵе кичӧлтонъёс стратегие пыртэмын луозы. Удмуртиез 2030-тӥ арозь азинтонъя стратегиен толсуре тодматозы. Тодэ вайытом, ӵектонъёсты сайтэ гожтыны яке 2030@udmurt.ru электрон почтае келяны луэ.  Тегъёс: Мерлык Ижкар Удмуртия Стратегия кичӧлтонъёс  